smcproject/ml-wiki-sentences huggingface dataset:
ഇതിനിടെ റോബർട്ട് കമ്മിംഗ്സിനൊപ്പം ഫ്രീ ഫോർ ഓൾ (1949) എന്ന ചിത്രത്തിൽ അവർ ഒരു ഹാസ്യപ്രധാനമായ വേഷവും ചെയ്തു.
1949 ഏപ്രിലിൽ, അബാൻഡൻറ് (1949) എന്ന ചിത്രത്തിലെ പ്രധാന വേഷം നിരസിച്ചതിൻറെ പേരിൽ യൂണിവേഴ്സൽ പിക്ചേർസ് അവരുമായുള്ള കരാർ റദ്ദ് ചെയ്തു.
പിന്നീട് ഗെയ്ൽ സ്റ്റോം എന്ന നടിയാണ് ഈ വേഷം ചെയ്തത്.
ഔർ വെരി ഓൺ (1950) എന്ന ചിത്രത്തിൽ ഫാർലി ഗ്രെഞ്ചറിനൊപ്പം അഭിനിയിക്കുന്നതിനായി യൂണിവേഴ്സൽ അവരെ സാം ഗോൾഡ്‌വിൻ പ്രൊഡക്ഷൻസിന് കൈമാറി.
പിന്നീട് കാറ്റി ഡിഡ് ഇറ്റ് (1951) എന്ന റൊമാന്റിക് കോമഡിയിൽ യൂണിവേഴ്സൽ അവർക്ക് മികച്ച ഒരു കഥാപാത്രത്തെ നൽകി.
മരിയോ ലാൻസയ്‌ക്കൊപ്പം ദ ഗ്രേറ്റ് കറുസോ (1951) എന്ന ചിത്രത്തിനായി എം‌ജി‌എം ബ്ലൈത്തിൻറെ സേവനം കടമെടുക്കുകയും ഇത് വമ്പൻ ബോക്‌സോഫീസ് ഹിറ്റായി മാറുകയും ചെയ്തു.
യൂണിവേഴ്സലിൽ തിരിച്ചെത്തിയ അവർ ക്ലോഡെറ്റ് കോൾബെർട്ടിനൊപ്പം തണ്ടർ ഓൺ ദി ഹിൽ (1951) എന്ന ചിത്രത്തിലും ഡേവിഡ് ഫരാറിനൊപ്പം ദി ഗോൾഡൻ ഹോർഡ് (1951) എന്ന ചിത്രത്തിലും നായികയായി.
കോൺസ്റ്റൻസ് സ്മിത്ത് അവസാന നിമിഷം പിന്മാറിയതോടെ പകരക്കാരിയായി ഐ വിൽ നെവർ ഫോർഗെറ്റ് യു (1952) എന്ന സിനിമയിൽ ടൈറോൺ പവറിനൊപ്പം അഭിനയിക്കാൻ 20-ത് സെഞ്ച്വറി ഫോക്സ് അവളുടെ സേവനം കടമെടുത്തു.
ടിവിയിൽ എതൽ ബാരിമോറിനൊപ്പം ഫാമിലി തിയേറ്റർ എന്ന പ്രോഗ്രാമിൻറെ "ദി വേൾഡ്സ് ഗ്രേറ്റസ്റ്റ് മദർ" എന്ന എപ്പിസോഡിലും അവർ പ്രത്യക്ഷപ്പെട്ടു.
യൂണിവേഴ്സൽ സ്റ്റുഡിയോയും ബ്ലിത്തും വീണ്ടും ഒരുമിച്ച ദി വേൾഡ് ഇൻ ഹിസ് ആംസ് (1952) എന്ന ചിത്രത്തിൽ ഗ്രിഗറി പെക്കിനൊപ്പം അവർ അഭിനയിച്ചു.
സാലി ആൻഡ് സെന്റ് ആനി (1952) എന്ന ഹാസ്യ രസപ്രധാനമായ ചിത്രത്തിൽ മികച്ച പ്രകടനം കാഴ്ചവച്ച ബ്ലിത്തുമായി വൺ മിനിറ്റ് ടു സീറോ (1952) എന്ന കൊറിയൻ യുദ്ധ നാടകീയ ചിത്രത്തിലേയ്ക്ക് റോബർട്ട് മിച്ചമിൻറെ നായികയായി RKO ഒരു താൽക്കാലിക കരാറിലേർപ്പെട്ടു.
ന്യുമോണിയ ബാധിച്ച ക്ലോഡെറ്റ് കോൾബെർട്ടിന് പകരക്കാരിയെന്ന നിലയിലായിരുന്നു ഈ വേഷം അവരെ തേടിയെത്തിയത്.
മെട്രോ-ഗോൾഡ്വിൻ-മേയർ ബ്ലിത്ത് 1952 ൽ
ദി ഗ്രേറ്റ് കറുസോ എന്ന ചിത്രത്തിലെ നടിയായി ജോലി ചെയ്തതു മുതൽ മെട്രോ-ഗോൾഡ്വിൻ-മേയർ കമ്പനി ബ്ലൈത്തിൽ താൽപ്പര്യം പ്രകടിപ്പിച്ചിരുന്നു.
1952 ഡിസംബറോടെ അവർ യൂണിവേഴ്സൽ സ്റ്റുഡിയോ വിട്ടുപോകുകയും MGM-മായി ഒരു ദീർഘകാലാടിസ്ഥാനത്തിൽ കരാറിലേർപ്പെടുകയും ചെയ്തു.
സ്റ്റുവാർട്ട് ഗ്രെഞ്ചർ , റോബർട്ട് ടെയ്‌ലർ എന്നിവർക്കൊപ്പം അഭിനയിച്ച് ഓൾ ദ ബ്രദേഴ്‌സ് വെയർ വാലിയന്റ് (1953) എന്ന ചിത്രത്തിലെ നായികയായിരുന്ന അവർ, ഗർഭധാരണം കാരണം ചിത്രം  ഉപേക്ഷിക്കേണ്ടി വന്ന എലിസബത്ത് ടെയ്‌ലറിന് വേണ്ടിയാണ് ഈ വേഷം ചെയ്തത്.
ടെലിവിഷനിൽ , ജോൺ ഡെറക് , മെർലിൻ എർസ്‌കൈൻ എന്നിവരോടൊപ്പം എ പ്ലേസ് ഇൻ ദ സണ്ണിന്റെ ലക്സ് വീഡിയോ തിയറ്റർ പതിപ്പിൽ ബ്ലിത്ത് പ്രത്യക്ഷപ്പെട്ടു.
എം‌ജി‌എമ്മിൽ തിരിച്ചെത്തിയശേഷം, ഹോവാർഡ് കീലിനൊപ്പം നായകയായി പ്രത്യക്ഷപ്പെട്ട റോസ് മേരി (1954) എന്ന റീമേക്ക് ചിത്രം 5 ദശലക്ഷത്തിലധികം ഡോളർ സമ്പാദിച്ചുവെങ്കിലും ഉയർന്ന നിർമ്മാണച്ചിലവ് ചിത്രം നഷ്ടത്തിലാകാൻ കാരണമായി.
മറ്റ് മക്‌ഡൊണാൾഡ്-എഡ്ഡി സിനിമകൾ ( ദ ഗേൾ ഓഫ് ദി ഗോൾഡൻ വെസ്റ്റ് പോലുള്ളവ) പുനർനിർമ്മിക്കാനുള്ള പദ്ധതികൾ ചർച്ച ചെയ്യപ്പെട്ടുവെങ്കിലും ഇത്തരം ശ്രമങ്ങൾ വൃഥാവിലായി.
ദി സ്റ്റുഡന്റ് പ്രിൻസ് (1954) എന്ന ചിത്രത്തിൽ മരിയോ ലാൻസയ്‌ക്കൊപ്പം ബ്ലിത്തിനെ വീണ്ടും ഉൾപ്പെടുത്താൻ ഉദ്ദേശിച്ചിരുന്നുവെങ്കിലും അദ്ദേഹത്തെ സ്റ്റുഡിയോയിൽ നിന്ന് പുറത്താക്കിയതോടെ ചിത്രത്തിൽ എഡ്മണ്ട് പർഡോം പകരക്കാരനായി എത്തുകയും ചിത്രം ബോക്‌സ് ഓഫീസിൽ മികച്ച പ്രകടനം കാഴ്ചവയ്ക്കുകയും ചെയ്തു.
ബ്ലിത്തും പർഡോമും ഡേവിഡ് നിവെനുമായി ദി കിംഗ്സ് തീഫ് (1955) എന്ന ചിത്രത്തിലൂടെ വീണ്ടും ഒന്നിച്ചു.
കീലിനൊപ്പം വീണ്ടും ഒന്നിച്ച കിസ്മത്ത് (1955) എന്ന സംഗീതാത്മക ഹാസ്യചിത്രം ശക്തമായ നിരൂപണങ്ങൾ ഉണ്ടായിരുന്നിട്ടും, സാമ്പത്തികമായി പരാജയപ്പെട്ടു.
ദി അഡ്വഞ്ചേഴ്‌സ് ഓഫ് ക്വെന്റിൻ ഡർവാർഡ് (1955) എന്ന ചിത്രത്തിലെ നായികയായി അവർ തിരഞ്ഞെടുക്കപ്പെട്ടുവെങ്കിലും അന്തിമമായി കേ കെൻഡൽ ചിത്രത്തിലേയ്ക്ക് കാസ്റ്റ് ചെയ്യപ്പെട്ടു.
എം.ജി.എം സ്റ്റുഡിയോയിലെ അവരുടെ അവസാന ചിത്രമായ സ്ലാൻഡറിൽ (1957), വാൻ ജോൺസണൊപ്പം അഭിനയിച്ചു.
പിൽക്കാല പ്രവർത്തനങ്ങൾ ബ്ലിത്തിൻറെ 1952 ലെ മറ്റൊരു ചിത്രം.
പാരാമൗണ്ട് പിക്ചേർസിൻറെ ദി ബസ്റ്റർ കീറ്റൺ സ്റ്റോറി (1957) എന്ന ജീവചരിത്ര സിനിമയിൽ ഓ'കോണറിനൊപ്പം നിർമ്മാതാവ് സിഡ്നി ഷെൽഡൻ ബ്ലിത്തിനെ കാസ്റ്റ് ചെയ്തു.
പോൾ ന്യൂമാനൊപ്പം മൈക്കൽ കർട്ടിസ് സംവിധാനം ചെയ്ത ദി ഹെലൻ മോർഗൻ സ്റ്റോറി (1957) എന്ന ജീവചരിത്ര സംബന്ധിയായ സിനിമയുടെ ടൈറ്റിൽ റോളിൽ വാർണർ ബ്രദേഴ്സ് അവളെ അവതരിപ്പിച്ചു.
ഈ വേഷം ലഭിക്കുന്നതിനായി ബ്ലിത്ത് മറ്റ് 40 അഭിനേതാക്കളെ തോൽപ്പിച്ചതായി റിപ്പോർട്ട് ചെയ്യപ്പെടുന്നു.
അവരുടെ ശബ്ദം യഥാർത്ഥ ഹെലൻ മോർഗനുമായി താദാത്മ്യം പ്രാപിക്കുന്നതായിരുന്നെങ്കിലും അവർക്കുവേണ്ടി ഗോഗി ഗ്രാന്റാണ് ഡബ്ബ് ചെയ്തത്.
ആ സൗണ്ട് ട്രാക്ക് ഏറ്റവും വലിയ വിജയമായിരുന്നു.
ഇതിനുശേഷം ബ്ലിത്ത് സിനിമകളൊന്നുംതന്നെ ചെയ്തില്ല.
1957-ൽ, കോൺക്വസ്റ്റ് എന്ന സിനിമ നിർമ്മിക്കാത്തതിൻറെ പേരിൽ അവർ നിർമ്മാതാവ് ബെനഡിക്റ്റ് ബൊഗിയസിനെതിരെ $75,000-ന് കേസ് ഫയൽ ചെയ്തിരുന്നു.
തത്സമയ പ്രകടനം
അവരുടെ സംഗീത സംവിധായകനുമായി സേവനമനുഷ്ഠിച്ചിരുന്ന ഹാർപ്പർ മക്കേയ്ക്കൊപ്പം വർഷങ്ങളോളം ബ്ലിത്ത് തത്സമയ കച്ചേരി ടൂറുകൾ അവതരിപ്പിച്ചിരുന്നു.
മോഷൻ പിക്ചർ ആൻഡ് ടെലിവിഷൻ മാസികയുടെ 1952 ഡിസംബർ മാസത്തെ പതിപ്പിൽ, 1952 ലെ അമേരിക്കൻ പ്രസിഡന്റ് തിരഞ്ഞെടുപ്പിന് ഒരു മാസം മുമ്പ്, ഡ്വൈറ്റ് ഡി. ഐസൻ‌ഹോവറിനെ പ്രസിഡൻറ് എന്ന നിലയിൽ അംഗീകരിച്ച ഒരു റിപ്പബ്ലിക്കൻ പാർട്ടി അനുഭാവിയായിരുന്നു താനെന്ന് ബ്ലിത്ത് ഒരു അഭിമുഖത്തിൽ പറഞ്ഞു.
1953-ൽ, ദമ്പതികളെ തമ്മിൽ പരിചയപ്പെടുത്തിയ ഗായകൻ ഡെന്നിസ് ഡേയുടെ സഹോദരനും ഒരു പ്രസവചികിത്സകനുമായിരുന്ന ജെയിംസ് മക്നൾട്ടിയെ ബ്ലിത്ത് വിവാഹം കഴിച്ചു.
നടിമാരായ ജോവാൻ ലെസ്ലി , ജെയ്ൻ വിതേഴ്സ് , ബെറ്റി ലിൻ എന്നിവരായിരുന്നു വധുവിൻറെ തോഴിമാർ.
ദമ്പതികൾക്ക് പോപ്പിൽനിന്ന് പ്രത്യേക അഭിനന്ദനം ലഭിച്ചു.
വിവാഹശേഷം, അഞ്ച് മക്കളെ വളർത്തുന്നതിൽ ശ്രദ്ധ കേന്ദ്രീകരിക്കുന്നതിനായി ബ്ലിത്ത് തന്റെ കരിയറിൽ നിന്ന് ഒരു ഇടവേള എടുത്തു.
1955-ൽ, അവരുടെ ആരാധകനെന്ന നിലയിൽ കത്തുകൾ എഴുതിയിരുന്ന ആയുധധാരിയായ ഒരാൾ അവരുടെ ഭവനത്തിന് സമീപത്തുനിന്ന് അറസ്റ്റിലായിരുന്നു.
1973-ൽ, കർദ്ദിനാൾ കുക്കിന്റെ അധ്യക്ഷതയിൽ നടന്ന ഒരു ചടങ്ങിൽവച്ച് കത്തോലിക്കാസഭയിലെ വിശ്വാസികളായിരുന്ന ഭർത്താവ് മക്നൾട്ടിക്കും ബ്ലിത്തിനും ലേഡി ആൻഡ് നൈറ്റ് ഓഫ് ദി ഹോളി സെപൽച്ചർ എന്ന ബഹുമതി നൽകി.
2003-ൽ, 2003-ൽ വിമൻസ് ഇന്റർനാഷണൽ സെൻറർ എന്ന സംഘടനയിൽനിന്ന് ലിവിംഗ് ലെഗസി പുരസ്കാരം അവർക്ക് ലഭിച്ചു.
അവലംബം ↑ ↑ "Anne Blyth on Personal Faith" Archived October 4, 2016, at the Wayback Machine .
, Guideposts , December 1952.
↑ ↑ ↑ ↑ ↑ ↑ ↑ ↑ ↑ ↑ Blyth, Ann, "My Career Took a Toboggan Ride", in Peale, Norman Vincent (ed.) Faith Made Them Champions.
Carmel, New York: Guideposts Associates, Inc., 1954, pp. 114–117.
ആൻ മാർഗ്രെറ്റ് ഇംഗ്ലീഷ് വിലാസം https://ml.wikipedia.org/wiki/Ann-Margret
ആൻ മാർഗ്രെറ്റ് (ആൻ മാർഗ്രെറ്റ് ഒൽസ്സോൺ; ജനനം ഏപ്രിൽ 28, 1941) ഒരു സ്വീഡിഷ് അമേരിക്കൻ നടിയും ഗായികയും നർത്തകിയുമാണ്.
ഒരു നടിയെന്ന നിലയിൽ “ ബൈ ബൈ ബേർഡീ ” (1963), “ വിവ ലാസ് വെഗാസ് ” (1964) “ ദ സിൻസിന്നറ്റി കിഡ് ” (1965), “ കാർണൽ നോളജ് ” (1974), “ റ്റോമി ” (1975), “ ഗ്രംപി ഓൾഡി മെൻ ” (1993), “ ഗ്രംപിയർ ഓൾഡി മെൻ ” (1995) എന്നിവയാണ് അവരുടെ പ്രത്യേകം ഓർമ്മിക്കപ്പെടുന്ന ചിത്രങ്ങൾ.
അവർക്ക് 5 ഗോൾഡൻ ഗ്ലോബ് അവർഡുകൾ ലഭിക്കുകയുണ്ടായി.
അതുപോലെതന്നെ രണ്ട് അക്കാദമി അവർഡുകൾ , രണ്ട് ഗ്രാമി അവാർഡുകൾ, ഒരു സ്ക്രീൻ ആക്ടേർസ് ഗിൽഡ് അവാർഡ് , 6 എമ്മി അവാർഡുകൾ എന്നിവയ്ക്കും ശുപാർശ ചെയ്യപ്പെടുകയുണ്ടായി.
2010 ൽ “ലോ ആൻറ് ഓർഡർ: സ്പെഷ്യൽ വിക്റ്റിംസ് യൂണിറ്റ്” എന്ന ടെലിവിഷൻ പരമ്പരയിലെ അഭിനയത്തിന്  ആദ്യ എമ്മി അവാർഡ് അവർക്ക് ലഭിച്ചു.
അവരുടെ നടന സംഗീത ജീവിതം അഞ്ചു പതിറ്റാണ്ടുകളോലം നീണ്ടുനിന്നു.
1961 ൽ ആദ്യമായി ക്യാമറയ്ക്കു മുന്നിലെത്തിയ ആൻ മാർഗ്രെറ്റ് എൽവിസ് പ്രെസ്‍ലിയുടെ വനിതാ വകഭേദമായി അറിയപ്പെട്ടു.
1961, 1964,1979 കാലയളവുകളിൽ ഏതാനും ഹിറ്റ് ആൽബങ്ങൾ അവരുടേതായി പുറത്തു വന്നിരുന്നു.
പിന്നീട് 2001 ലും നിരൂപക പ്രശംസ നേടിയ സുവിശേഷ ആൽബവും 2004 ൽ ക്രിസ്തുമസ് ഗാനങ്ങൾ ഉൾപ്പെടുത്തിക്കൊണ്ടുള്ള ആൽബങ്ങളും പുറത്തിറങ്ങിയിരുന്നു.
1961-ൽ തുടങ്ങി ആറു പതിറ്റാണ്ടോളം നീണ്ട അവരുടെ ആലാപനവും അഭിനയവും; തുടക്കത്തിൽ, എൽവിസ് പ്രെസ്‌ലിയുടെ ഒരു സ്ത്രീ പതിപ്പായി അവളെ കണക്കാക്കിയിരുന്നു.
അവൾക്ക് കാമവികാരമുണർത്തുന്ന ഉജ്ജ്വലവുമായ ശബ്ദമുണ്ട്.
സ്വീഡനിലെ സ്റ്റോക്ക്‌ഹോമിൽ അന്ന റെജീനയുടെയും (മുമ്പ്, അരോൺസൺ) ഓർൺസ്‌കോൾഡ്‌സ്‌വിക്ക് സ്വദേശിയായ കാൾ ഗുസ്താവ് ഓൾസണിന്റെയും മകളായി ആൻ-മാർഗ്രറ്റ് ഓൾസൺ ജനിച്ചു.
കുടുംബം പിന്നീട് ജാംറ്റ്‌ലാൻഡിലെ വാൽസ്‌ജോബിനിലേക്ക് മടങ്ങി.
ആർട്ടിക് സർക്കിളിന് സമീപമുള്ള മരപ്പണിക്കാരുടേയും കർഷകരുടെയും ഒരു ചെറിയ പട്ടണമായി അവൾ പിന്നീട് വാൽസ്ജോബിനെ വിശേഷിപ്പിച്ചു.
ആൻ-മാർഗ്രറ്റും മാതാവും 1946 നവംബറിൽ അമേരിക്കൻ ഐക്യനാടുകളിൽ അവളുടെ പിതാവിനൊപ്പം ചേരുകയും അവർ എത്തിയ ദിവസം പിതാവ് അവളെ റേഡിയോ സിറ്റി മ്യൂസിക് ഹാളിലേക്ക് കൊണ്ടുപോകുകയും ചെയ്തു.
അവർ ഷിക്കാഗോയ്ക്ക് പുറത്ത് ഇല്ലിനോയിയിലെ വിൽമെറ്റിൽ സ്ഥിരതാമസമാക്കി.
1949-ൽ അവൾ ഒരു അമേരിക്കൻ പൗരത്വം സ്വീകരിച്ചു.
മാർജോറി യംഗ് സ്കൂൾ ഓഫ് ഡാൻസിൽ തന്റെ ആദ്യ നൃത്തപാഠങ്ങൾ പഠിച്ച ആൻ-മാർഗ്രറ്റ്, തുടക്കം മുതൽ തന്നിലെ സ്വാഭാവികമായ കഴിവ് പ്രകടമാക്കുകയും എല്ലാ ചുവടുകളും എളുപ്പത്തിൽ അനുകരിക്കുകയും ചെയ്തു.
കലാരംഗത്ത് മാതാപിതാക്കൾ പിന്തുണ ലഭിച്ചിരുന്ന അവർക്ക് അണിയുന്നതിനുള്ള എല്ലാ വസ്ത്രങ്ങളെല്ലാം മാതാവ് കൈകൊണ്ട് തുന്നിയിരുന്നു.
ഭർത്താവിന് ജോലിയിൽ ഗുരുതരമായി പരിക്കേറ്റതിനെത്തുടർന്ന് കുടുംബത്തെ പോറ്റാൻ, ആൻ-മാർഗ്രറ്റിന്റെ അമ്മ, ഒരു ഫ്യൂണറൽ പാർലർ റിസപ്ഷനിസ്റ്റായി ജോലി ചെയ്തു.
കൗമാരപ്രായത്തിൽ, ആൻ-മാർഗ്രറ്റ് മോറിസ് ബി.സാച്ച്‌സിന്റെ അമച്വർ അവർ , ഡോൺ മക്‌നീലിന്റെ ബ്രേക്ക്ഫാസ്റ്റ് ക്ലബ് , ടെഡ് മാക്കിന്റെ അമച്വർ അവർ എന്നീ പരിപാടികളിൽ പ്രത്യക്ഷപ്പെട്ടു.
ഇല്ലിനോയിയിലെ വിൻനെറ്റ്കയിലെ ന്യൂ ട്രയർ ഹൈസ്കൂളിൽ ചേർന്ന അവർ, വേദിയിൽ അഭിനയവും തുടർന്നു.
1959-ൽ, ഇല്ലിനോയിയിലെ ഇവാൻസ്റ്റണിലെ നോർത്ത് വെസ്റ്റേൺ യൂണിവേഴ്സിറ്റിയിൽ ചേർന്നു അവൾ സോറോറിറ്റി കപ്പ ആൽഫ തെറ്റയിലെ അംഗമായിരുന്നു.
അവിടെനിന്ന് അവൾ ബിരുദം നേടിയില്ല.
അവലംബം ↑ ↑ ↑ Ann-Margret Todd Gold1994 , പുറം.
sfn error: no target: CITEREFAnn-MargretTodd_Gold1994 ( help )
ആൻ റാഡ്ക്ലിഫ്
ആൻ റാഡ്ക്ലിഫ് (9 ജൂലേ 1764 – 7 ഫെബ്രുവരി 1823) ഇംഗ്ലിഷ് എഴുത്തുകാരിയും ഗോഥിക്ക് നോവൽ ആദ്യമായി എഴുതിയ വനിതയുമാണ്.
അവരുടെ സ്റ്റൈൽ അവരുടെ കാല്പനികത യിൽ അധിഷ്ഠിതമാണ്.
ഭൂപ്രദേശങ്ങളുടെ വിവരണം, നീണ്ട യാത്രാസീനുകൾ, എങ്കിലും ഗോഥിക് അംശം ഇവയിൽ വരുന്നത് അവരുടെ പ്രകൃത്യാതീതവിവരണങ്ങളിൽനിന്നുമാണ്.
തിരഞ്ഞെടുത്ത പ്രസിദ്ധീകരണങ്ങൾ The Castles of Athlin and Dunbayne (1 vol.) 1789 A Sicilian Romance (2 vols.) 1790 The Romance of the Forest (3 vols.) 1791 The Mysteries of Udolpho (4 vols.) 1794 The Italian (3 vols.) 1797 Gaston de Blondeville (4 vols.) 1826 അവലംബം കൂടുതൽ വായനയ്ക്ക്
ആൻ മാരി ജാസിർ ഇംഗ്ലീഷ് വിലാസം https://ml.wikipedia.org/wiki/Annemarie_Jacir
പ്രമുഖ പലസ്തീനിയൻ സിനിമാ നിർമ്മാതാവും കവയിത്രിയുമാണ് ആൻ മാരി ജാസിർ ( English : Annemarie Jacir ( അറബി : آن ماري جاسر ‬ ) സിനിമ സംവിധായക, അഭിനേത്രി, കവയിത്രി, തിരക്കഥാകൃത്ത് എന്നീ നിലകളിൽ പ്രശസ്തയാണ് ആൻമാരി ഔദ്യോഗികജീവിതം
1998ൽ സിനിമാ രംഗത്ത് സജീവമായി.
ഒരു പിടി അവാർഡ് സിനിമകൾക്ക് തിരക്കഥ, സംവിധാനം, നിർമ്മാണം എന്നിവ നടത്തി.
2007ൽ ആദ്യ ഫീച്ചർ ഫിലിം ഷൂട്ട് ചെയ്തു.
സാൾട് ഓഫ് ദ സീ എന്ന പേരിൽ ഒരു ഫലസ്തീൻ വനിത സംവിധാനം ചെയ്തതായിരുന്നു സിനിമ.
പലസ്തീൻ അഭയാർഥികളുടെ മകളായ അമേരിക്കൻ സ്ത്രീയുടെ കഥയായിരുന്നു സിനിമ.
അവരുടെ മാതൃഭൂമിയിലെ കുടുംബാംഗങ്ങളെ സന്ദർശിക്കുന്നതായിരുന്നു ഇതിവൃത്തം.
ഈ സിനിമ 2008ൽ റിലീസായി.
വിദേശ ഭാഷാ സിനിമയ്ക്കുള്ള 81ാം അക്കാദമി അവാർഡിന് പലസ്തീനിൽ നിന്ന് ഈ ചിത്രം പരിഗണിക്കപ്പെട്ടു.
ദുബൈ ഇന്റർനാഷണൽ ഫിലിം അവാർഡിൽ നല്ല തിരക്കഥയ്ക്കുള്ള മുഹ്ര് അറബ് അവാർഡിന് അർഹമായി.
55ാമത് സാൻ സെബാസ്റ്റ്യൻ ഇന്റർനാഷണൽ ഫിലിം ഫെസ്റ്റിവൽ അവാർഡ് ലഭിച്ചു .
ദ ഇന്റർനാഷണൽ ഫെഡറേഷൻ ഓഫ് ഫിലിം ക്രിറ്റിക്‌സ് (ഫിപ്രസ്‌കി) അവാർഡും ഈ സിനിമയ്ക്ക് ലഭിച്ചു.
ആൻ മാർട്ടിൻ ക്ലോസൻ
ഒരു നോർവീജിയൻ സാമൂഹിക നരവംശശാസ്ത്രജ്ഞനായിരുന്നു ആൻ മാർട്ടിൻ ക്ലോസെൻ (19 ഡിസംബർ 1927 - 15 ജൂൺ 2018).
ക്ലോസ് മാർട്ടിനിയസ് ക്ലോസന്റെയും അന്ന ഓൾസന്റെയും മകനായി പോർസ്ഗ്രൂണിൽ ക്ലോസെൻ ജനിച്ചു.
1973 മുതൽ ഓസ്ലോ സർവകലാശാലയിൽ പ്രൊഫസറായി നിയമിതനായി.
അദ്ദേഹത്തിന്റെ പ്രസിദ്ധീകരണങ്ങളിൽ കേരളത്തിലെ ഇന്തോ-നോർവീജിയൻ പ്രോജക്ടുിനെ സംബന്ധിച്ച പഠനം, Kerala Fishermen and the Indo-Norwegian Pilot Project ശ്രദ്ധേയമാണ്.
1994 ലെ ലില്ലെഹാമറിൽ നടന്ന വിന്റർ ഒളിമ്പിക്‌സുമായി ബന്ധപ്പെട്ട നിരവധി പഠനങ്ങളും ഉൾപ്പെടുന്നു.
നോർവീജിയൻ അക്കാദമി ഓഫ് സയൻസ് ആന്റ് ലെറ്റേഴ്സിലെ അംഗമാണ്.
അവലംബം ↑ https://nbl.snl.no/Arne_Martin_Klausen
ആരോ (ടെലിവിഷൻ പരമ്പര) ഇംഗ്ലീഷ് വിലാസം https://ml.wikipedia.org/wiki/Arrow_(TV_series)
അമേരിക്കയിലെ സി.ഡബ്ലിയു .
ഒരു ടെലിവിഷൻ പരമ്പരയാണ് ആരോ .
ഡി.സി കോമിക്സിന്റെ സൂപ്പർ ഹീറോ കഥാപാത്രമായ ഗ്രീൻ ആരോയുടെ ഒരു സ്വതന്ത്രമായ ആവിഷ്കാരമാണ് ആരോ.
കോടീശ്വര പുത്രനായ ഒളിവർ ക്വീൻ ചൈനാ കടലിലുണ്ടായ ഒരു ബോട്ടപകടത്തെ തുടർന്ന് ലിയാൻ യൂ എന്ന ഏകാന്ത ദ്വീപിൽ അഞ്ചു വർഷം കഴിച്ചു കൂട്ടുന്നു.
അഞ്ചു വർഷത്തിനു ശേഷം രക്ഷപ്പെട്ടെത്തുന്ന ഒളിവർ സ്വന്തം നഗരത്തിലെ കുറ്റകൃത്യങ്ങൾക്കെതിരെ പോരാടാൻ ആരംഭിക്കുന്നു.
ആ ദീപിൽ അഞ്ചുവർഷം കൊണ്ട് ഒളിവറിനുണ്ടായ അനുഭവങ്ങളും നഗരത്തിലെ പോരാട്ടങ്ങളുമായി സമാന്തരമായ രണ്ടു കഥകളായാണ് ആരോ വികസിക്കുന്നത്.
വളരെ വേഗത്തിൽ കഥ പറഞ്ഞു പോകുന്ന രീതിയാണ് അവലംബിച്ചിട്ടുള്ളത്.
അമേരിക്കയിലെ ജനപ്രിയ പരമ്പരകളിലോന്നായ ആരോ ഇപ്പോൾ മൂന്നാം സീസണിൽ എത്തി നിൽകുന്നു.
ആരോഗ്യ കുടുംബക്ഷേമ മന്ത്രാലയം ഇംഗ്ലീഷ് വിലാസം https://ml.wikipedia.org/wiki/Ministry_of_Health_and_Family_Welfare
ഇന്ത്യയിലെ ആരോഗ്യ നയത്തിന് ഉത്തരവാദിത്വമുളള ഒരു ഇന്ത്യൻ സർക്കാർ മന്ത്രാലയമാണ് ആരോഗ്യ കുടുംബക്ഷേമ മന്ത്രാലയം.
ഇന്ത്യയിലെ കുടുംബാസൂത്രണവുമായി ബന്ധപ്പെട്ട എല്ലാ സർക്കാർ പരിപാടികളുടെയും ചുമതല ഇതിനാണ്.
ആരോഗ്യ കുടുംബക്ഷേമ മന്ത്രി കേന്ദ്ര മന്ത്രിസഭയിലെ അംഗമെന്ന നിലയിൽ കാബിനറ്റ് പദവി വഹിക്കുന്നു.
നിലവിലെ മന്ത്രി ഹർഷ് വർധനാണ് .
1955 മുതൽ മന്ത്രാലയം ഇന്ത്യയിലെ മരുന്നുകൾ, ഫാർമസ്യൂട്ടിക്കൽസ്, ഹെൽത്ത് കെയർ ഉപകരണങ്ങൾ, സാങ്കേതികവിദ്യകൾ എന്നിവയ്ക്ക് മാനദണ്ഡങ്ങൾ നിശ്ചയിക്കുന്നതിനുള്ള ഒരു സ്വയംഭരണാധികാരമുള്ള    
സ്ഥാപനമായ ഇന്ത്യൻ ഫാർമക്കോപ്പിയ കമ്മീഷൻ (ഐപിസി) വഴി ഇന്ത്യൻ ഫാർമക്കോപ്പിയ പതിവായി പ്രസിദ്ധീകരിക്കുന്നു.
ആരോഗ്യ, കുടുംബക്ഷേമ വകുപ്പ്, ആരോഗ്യ ഗവേഷണ വകുപ്പ് എന്നിങ്ങനെ രണ്ട് വകുപ്പുകൾ അടങ്ങിയതാണ് മന്ത്രാലയം.
മന്ത്രിമാർ Ministers Health and Family Welfare Name Portrait Term of office Political Party Prime Minister Reference രാജ്കുമാരി അമൃത് കൗർ 15 August 1947 16 April 1957 ഇന്ത്യൻ നാഷണൽ കോൺഗ്രസ് Jawaharlal Nehru ഡി. പി. കർമ്മകർ (MoS) 17 April 1957 9 April 1962 സുശീല നയ്യാർ (MoS) 10 April 1962 13 March 1967 ഇന്ദിരാഗാന്ധി ശ്രീപതി ചന്ദ്രശേഖർ (MoS) 13 March 1967 14 November 1967 സത്യ നാരായണ സിൻഹ 14 November 1967 14 February 1969 കോദർദാസ് കാളിദാസ് ഷാ 14 February 1969 19 May 1971 ഉമാശങ്കർ ദീക്ഷിത് 19 May 1971 5 February 1973 ആർ. കെ. ഖാദിൽകർ (MoS) 5 February 1973 9 November 1973 കരൺ സിംഗ് 9 November 1973 24 March 1977 രാജ് നരേൻ 24 March 1977 1 July 1978 ജനതാ പാർട്ടി മൊറാർജി ദേശായി മൊറാർജി ദേശായി 1 July 1978 25 January 1979 റാബി റേ 25 January 1979 14 July 1979 28 July 1979 14 January 1980 ജനതാ പാർട്ടി (Secular) ചരൺ സിംഗ് ബി. ശങ്കരാനന്ദ് 16 January 1980 31 December 1984 ഇന്ത്യൻ നാഷണൽ കോൺഗ്രസ് ഇന്ദിരാഗാന്ധി Rajiv Gandhi മൊഹ്‌സീന കിഡ്‌വായ് 31 December 1984 24 June 1986 രാജീവ് ഗാന്ധി പി. വി. നരസിംഹറാവു പ്രമാണം:Pumapaparti.
N.rao.jpg 24 June 1986 14 February 1988 മോത്തിലാൽ വോറ 14 February 1988 24 January 1989 രാം നിവാസ് മിർദ 24 January 1989 4 July 1989 റാഫിക് ആലം (MoS, Independent Charge) 4 July 1989 2 December 1989 നിലമണി റൂട്ട്രേ 6 December 1989 20 April 1990 Janata Dal ( National Front ) V. P. Singh റഷീദ് മസൂദ് 21 April 1990 10 November 1990 ഷക്കീൽ-ഉർ-റഹ്മാൻ 21 November 1990 20 February 1991 സമാജ്‌വാദി ജനതാ പാർട്ടി (രാഷ്ട്രിയ) ചന്ദ്ര ശേഖർ ചന്ദ്ര ശേഖർ 20 February 1991 21 June 1991 എം. എൽ. ഫോട്ടോഡെർ 21 June 1991 17 January 1993 ഇന്ത്യൻ നാഷണൽ കോൺഗ്രസ് പി. വി. നരസിംഹറാവു ബി. ശങ്കരാനന്ദ് 18 January 1993 22 December 1994 പി. വി. നരസിംഹറാവു 23 December 1994 11 June 1995 എ. ആർ ആന്റുലേ 11 June 1995 16 May 1996 സർതാജ് സിംഗ് 16 May 1996 1 June 1996 ഭാരതീയ ജനതാ പാർട്ടി അടൽ ബിഹാരി വാജ്‌പേയി സലീം ഇക്ബാൽ ഷെർവാനി 29 June 1996 9 June 1997 ജനതാദൾ ( യുണൈറ്റഡ് ഫ്രണ്ട് ) എച്ച് ഡി ദെവെ ഗൗഡ ഇന്ദർ കുമാർ ഗുജ്‌റാൽ 9 June 1997 19 March 1998 ഇന്ദർ കുമാർ ഗുജ്‌റാൽ ദലിത് എഴിൽമലൈ (MoS, Independent Charge) 19 March 1998 14 August 1999 പട്ടാലി മക്കൾ കച്ചി ( National Democratic Alliance ) അടൽ ബിഹാരി വാജ്‌പേയി എ. കെ. പട്ടേൽ (MoS, Independent Charge) 14 August 1999 13 October 1999 ഭാരതീയ ജനതാ പാർട്ടി ( National Democratic Alliance ) എൻ. ടി. ഷൺമുഖം (MoS, Independent Charge) 13 October 1999 27 May 2000 പട്ടാലി മക്കൾ കച്ചി ( National Democratic Alliance ) സി പി താക്കൂർ 27 May 2000 30 June 2002 ഭാരതീയ ജനതാ പാർട്ടി ( National Democratic Alliance ) ശത്രുഘ്നൻ സിൻഹ 1 July 2002 29 January 2003 സുഷമ സ്വരാജ് 29 January 2003 22 May 2004 അൻബുമാനി രാമദാസ് 22 May 2004 29 March 2009 പട്ടാലി മക്കൾ കച്ചി ( United Progressive Alliance ) മൻ‌മോഹൻ സിംഗ് പനബാക്ക ലക്ഷ്മി (MoS, Independent Charge) 29 March 2009 22 May 2009 ഇന്ത്യൻ നാഷണൽ കോൺഗ്രസ് ( United Progressive Alliance ) ഗുലാം നബി ആസാദ് 28 May 2009 26 May 2014 ഹർഷ് വർധൻ 26 May 2014 9 November 2014 ഭാരതീയ ജനതാ പാർട്ടി ( National Democratic Alliance ) നരേന്ദ്ര മോദി ജഗത് പ്രകാശ് നദ്ദ 9 November 2014 28 May 2019 ഹർഷ് വർധൻ 31 May 2019 Incumbent അവലംബം പുറംകണ്ണികൾ Official website Department of Ayurveda, Yoga Naturopathy, Unani, Siddha and Homoeopathy (AYUSH), Official website National Health Portal Archived 2021-05-20 at the Wayback Machine .
(Available in English, Hindi, Gujarati, Bengali, Tamil and Punjabi)
ആരേഖം ഇംഗ്ലീഷ് വിലാസം https://ml.wikipedia.org/wiki/Function_of_a_graph [−2,+3] എന്ന അന്തരാളത്തിലെ വിലകൾ ഇന്പുട് നല്കി കിട്ടുന്ന f ( x ) = x 4 − 4 x എന്ന ഫലനത്തിന്റെ ആരേഖം.
ഗണിതത്തിൽ f എന്ന x ന്റെ ഒരു ഫലനം ഉണ്ടെങ്കിൽ, ( x , f ( x )) എന്ന എല്ലാ ക്രമീകൃതജോഡികളുടെയും ഗണമാണ് അതിന്റെ ആരേഖം അഥവാ ഗ്രാഫ് .
ഇതിന്റെ ചിത്രീകൃതരൂപത്തെയും അതെ പേരിൽ തന്നെയാണ് വിളിയ്ക്കുന്നത്.
x എന്ന ഇന്പുട് ഒരു വാസ്തവികസംഖ്യ യാണെങ്കിൽ അതിന്റെ ആരേഖം രണ്ടു മാനങ്ങൾ ഉള്ളതായിരിയ്ക്കും.
ഒരു അനുസ്യൂതഫലനത്തിന്റെ ആരേഖം ഒരു വക്രരേഖ ആയിരിയ്ക്കും.
ഒരു ഫലനത്തിന്റെ ആരേഖം എന്ന ആശയത്തെ കൂടുതൽ വിപുലപ്പെടുത്തി ഒരു ബന്ധത്തിന്റെ ആരേഖവും വരയ്ക്കാൻ സാധിയ്ക്കുന്നതാണ്.
ഒരു ബന്ധം ഒരു ഫലനം ആണോ എന്ന് നോക്കാനായി ലംബരേഖാ ടെസ്റ്റ് ചെയ്തു നോക്കാവുന്നതാണ്.
ഒരു ബന്ധം ഒന്നിലധികം ചരങ്ങളുടെ ഫലനം ആണോ എന്ന് നോക്കാനായി തിരശ്ചീനരേഖാ ടെസ്റ്റ് ചെയ്തും നോക്കാവുന്നതാണ്..
ഒരു ഫലനത്തിന് എതിർഫലനം ഉണ്ടെങ്കിൽ അത് കണ്ടുപിടിയ്ക്കാനായി ഒരു ഗ്രാഫിന്റെ y = x എന്ന രേഖയിലൂടെയുള്ള പ്രതിബിംബം എടുത്താൽ മതി.
സയൻസിലും എഞ്ചിനീറിങ്ങിലും സാങ്കേതികവിദ്യയിലും സാമ്പത്തികശാസ്ത്രത്തിലും മറ്റു പല മേഖലകളിലും ആരേഖങ്ങളുടെ ഉപയാഗം വളരെയേറെയുണ്ട്.
ഏറ്റവും ലഘുവായ ഉപയോഗത്തിൽ ഒരു ചരത്തെ മറ്റൊന്നിന്റെ ഫലനമായി രണ്ടു മാനങ്ങളിൽ ആരേഖം വരയ്ക്കുക എന്നുള്ളതാണ്.
ആധുനിക ഗണസിദ്ധാന്തപ്രകാരം വാസ്തവത്തിൽ ഒരു ഫലനവും ആരേഖവും ഒന്നു തന്നെയാണ്.
എന്നാൽ ഫലനം എന്ന ആശയം ഗണങ്ങൾ തമ്മിലുള്ള മാപ്പിംഗ് എന്ന ആശയത്തെ കാണിയ്ക്കാനാണ് കൂടുതൽ ഉപയോഗിയ്ക്കുന്നത്.
ആരേഖത്തിൽ ഈ മാപ്പിംഗ് അത്രയ്ക്കും വ്യക്തമാകില്ല.
അതിനാൽ ഒരു ഫലനത്തെ അതിന്റെ ആരേഖത്തിൽ നിന്നും വേർതിരിച്ച് പഠിയ്ക്കുന്നതാണ് ഫലനങ്ങളെപ്പറ്റി വ്യക്തമായി പഠിയ്ക്കാൻ നല്ലത്.
ആരേഖങ്ങളെ ഫലനങ്ങളുടെ ചിത്രീകരണമായി കാണുന്നതാണ് നല്ലത്.
ആരേഖം എന്ന ആശയം ഫലനത്തിന്റെ ബീജഗണിതത്തെയും ജ്യാമിതിയെയും ഒന്നിപ്പിയ്ക്കുന്നു.
f ( x ) = x 3 − 9 x എന്ന ഫലനത്തിന്റെ ആരേഖം വരയ്ക്കുന്ന വിധം
ഒരു ആരേഖം വരയ്ക്കാനായി ഉള്ള ഏറ്റവും എളുപ്പമുള്ള വഴി 'ബിന്ദുക്കളെ തമ്മിൽ യോജിപ്പിയ്ക്കുക എന്നുള്ളതാണ്'.
ഒരു ഫലനത്തിന്റെ എല്ലാ ഇന്പുട് വിലകളെയും അതിന്റെ ഔട്ട്പുട്ട് വിലകളെയും ഒരു കോ ഓർഡിനേറ്റ് സിസ്റ്റത്തിൽ അടയാളപ്പെടുത്തി അവ തമ്മിൽ രേഖാഖണ്ഡങ്ങൾ വഴി ബന്ധിപ്പിയ്ക്കുന്നതാണ് ഈ രീതി ലംബരേഖാ ടെസ്റ്റ്
ഒരു ബന്ധം ഒരു ഫലനം ആകുന്നത് ആ ബന്ധത്തിന്റെ മണ്ഡലത്തിലെ ഓരോ വിലയ്ക്കും അതിന്റെ രംഗത്തിൽ ഒരേ ഒരു വില ഉണ്ടാകുമ്പോളാണ്.
അതായത് y = f ( x ) എന്ന x എന്ന ബന്ധത്തിൽ x'ന്റെ ഓരോ വിലയ്ക്കും ഓരോ വ്യത്യസ്ത y ഉണ്ടാകുമ്പോൾ.
ഒരു ആരേഖത്തിൽ ഇത് കണ്ടുപിടിയ്ക്കാനായി ഏതെങ്കിലും ലംബരേഖ ബന്ധത്തിന്റെ ആരേഖത്തെ ഒന്നിലധികം ബിന്ദുക്കളിലൂടെ കടന്നുപോകുന്നുണ്ടോ എന്ന് നോക്കിയാൽ മതി.
അതായത് xy പ്രതലത്തിൽ കിടക്കുന്ന ഒരു വക്രരേഖയിൽകൂടി കടന്നുപോകുന്ന ലംബരേഖകളൊന്നും ആ വക്രത്തിന്റെ ഒന്നിലധികം ബിന്ദുവിലൂടെ കടന്നുപോകുന്നില്ലെങ്കിൽ ആ വക്രരേഖ ഒരു ഫലനത്തിന്റെ വക്രരേഖയാണ്.
ഉദാഹരണങ്ങൾ ഒരു ചരത്തിന്റെ ആരേഖം f ( x , y ) = sin( x 2 ) · cos( y 2 ) എന്ന ഫലനത്തിന്റെ ആരേഖം f ( x ) = { a , if x = 1 , d , if x = 2 , c , if x = 3 , {\displaystyle f(x)={\begin{cases}a, {\text{if }}x=1,\\d, {\text{if }}x=2,\\c, {\text{if }}x=3,\end{cases}}}
എന്ന ഫലനത്തിന്റെ ആരേഖം { ( 1 , a ) , ( 2 , d ) , ( 3 , c ) } .
{\displaystyle \{(1,a),(2,d),(3,c)\}.
\,} ആണ്
താഴെകൊടുത്തിരിയ്ക്കുന്ന ക്യൂബിക്കൽ ഫലനത്തിന്റെ ആരേഖം വലതുവശത്തു കൊടുത്തിരിയ്ക്കുന്നു.
രണ്ടു ചരങ്ങളുടെ ഫലനം f ( x , y ) = −(cos( x 2 ) + cos( y 2 )) 2 എന്ന ഫലനത്തിന്റെ ആരേഖം.
f ( x , y ) = sin ⁡ ( x 2 ) cos ⁡ ( y 2 ) {\displaystyle f(x,y)=\sin(x^{2})\cos(y^{2})\,}
എന്ന ഫലനത്തിന്റെ ആരേഖം { ( x , y , sin ⁡ ( x 2 ) cos ⁡ ( y 2 ) ) : x and y are real numbers } .
{\displaystyle \{(x,y,\sin(x^{2})\cos(y^{2})):x{\text{ and }}y{\text{ are real numbers}}\}.
ഈ ഗണം മൂന്നു മാനങ്ങളുള്ള കോ ഓർഡിനേറ്റ് സിസ്റ്റത്തിൽ ചിത്രീകരിച്ചാൽ കിട്ടുന്നത് ഒരു ഉപരിതലമാണ് (surface) (ചിത്രം കാണുക).
പലപ്പോഴും ഇത്തരം ഒരു ആരേഖം വരയ്ക്കുമ്പോൾ അതിന്റെ ഗ്രേഡിയന്റ് കൂടി വരയ്ക്കുന്നത് ഉപകാരപ്രദമായിരിയ്ക്കും.
അതുപോലെ പല ലെവൽ കർവുകളും (ഒരേ ഔട്ട്പുട്ട് വില തരുന്ന ഇന്പുട് വിലകളുടെ ഗണമാണ് ലെവൽ സെറ്റ് . ഇതിനെ ഒരു ഉപരിതലത്തിൽ ചിത്രീകരിച്ചാൽ ലെവൽ കർവ് കിട്ടുന്നു.) ഇത്തരം ആരേഖത്തിൽ വരയ്ക്കാം.
ഇത്തരം ലെവൽ കർവുകളെയും ഗ്രേഡിയന്റ്'കളെയും താഴെയുള്ള ഒരു പ്രതലത്തിലേക്ക് പ്രൊജക്റ്റ് ചെയ്തു വരയ്ക്കാവുന്നതാണ്.
അവലംബം പുറംകണ്ണികൾ Weisstein, Eric W. " Function Graph ."
From MathWorld—A Wolfram Web Resource.
ആരോ ക്രാബ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Arrow_Crab
ഇൻഡോ പസഫിക്ക് , ആഫ്രിക്ക , കാലിഫോർണിയ എന്നിവിടങ്ങളിൽ കാണപ്പെടുന്ന കടൽ ഞണ്ടുകളാണിവ .
ചിലന്തികളെ പോലെ നീളമുള്ള കാലുകൾ ഉള്ളതിനാൽ സ്പൈഡർ ക്രാബ് എന്നും വിളിക്കാറുണ്ട്.
മഞ്ഞ, തവിട്ട്, കറുപ്പ്, ഗോൾഡൻ എന്നീ നിറങ്ങളിലും കാണപ്പെടുന്നു.
കടലിലെ ചെറുമാളങ്ങളിൽ വസിക്കുന്ന ഇവ പ്രധാനമായും ചെറുജീവികളെയാണ് ആഹാരമാക്കുന്നത്.
S. seticornis off Hispaniola അവലംബം
ആരോഗ്യ സേതു ഇംഗ്ലീഷ് വിലാസം https://ml.wikipedia.org/wiki/Aarogya_Setu
ഇന്ത്യൻ ഗവൺമെന്റിന്റെ ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയത്തിന് കീഴിലുള്ള നാഷണൽ ഇൻഫോർമാറ്റിക്സ് സെന്റർ വികസിപ്പിച്ചെടുത്ത ഒരു കോവിഡ് -19 ട്രാക്കിംഗ് മൊബൈൽ ആപ്ലിക്കേഷനാണ് ആരോഗ്യ സേതു.
ആരോജ്യ സെതു അപ്ലിക്കേഷന്റെ ലോഗോ അവലോകനം
അവശ്യ ആരോഗ്യ സേവനങ്ങൾ ഇന്ത്യയിലെ ജനങ്ങളുമായി ബന്ധിപ്പിക്കുക, രോഗപ്രതിരോധ അവബോധം പ്രചരിപ്പിക്കുക എന്നിവയാണ് ഈ ആപ്ലിക്കേഷന്റെ പ്രഖ്യാപിത ലക്ഷ്യം  .
COVID-19 ന്റെ അപകടസാധ്യതകൾ ജനങ്ങളിലേക്കെത്തിക്കുന്നതിനും  ആരോഗ്യ വകുപ്പിന്റെ  സംരംഭങ്ങളും മികച്ച രീതികളും ഉപദേശങ്ങളും പങ്കിടുകയും ചെയ്യും.
കൊറോണ വൈറസ് അണുബാധ ട്രാക്കുചെയ്യുന്നതിന് സ്മാർട്ട്‌ഫോണിന്റെ ജിപിഎസ് , ബ്ലൂടൂത്ത് സവിശേഷതകൾ ഉപയോഗിക്കുന്ന ഒരു ട്രാക്കിംഗ് അപ്ലിക്കേഷനാണിത്.
Android , iOS മൊബൈൽ ഓപ്പറേറ്റിംഗ് സിസ്റ്റങ്ങൾ എന്നിവയ്‌ക്കായി ആരോഗ്യ സേതു അപ്ലിക്കേഷൻ ലഭ്യമാണ്.
ഇന്ത്യയിലുടനീളം അറിയപ്പെടുന്ന കേസുകളുടെ ഒരു ഡാറ്റാബേസ്, ബ്ലൂടൂത്ത് സാങ്കേതികവിദ്യ ഉപയോഗിച്ച്,   സ്കാൻ ചെയ്തുകൊണ്ട്   കോവിഡ് -19 രോഗബാധിതനായ ഒരാളുടെ (ആറടി ദൂരത്തിനുള്ളിൽ) ഒരാൾ അടുത്തിട്ടുണ്ടെങ്കിൽ, ആരോഗ്യ സേതു അപ്ലിക്കേഷൻ അപകടസാധ്യത നിർണ്ണയിക്കാൻ ശ്രമിക്കുന്നു.
കൂടാതെ ലൊക്കേഷൻ വിവരങ്ങൾ ഉപയോഗിച്ച്  സ്ഥാനം നിർണ്ണയിച്ച്, ലഭ്യമായ ഡാറ്റയെ അടിസ്ഥാനമാക്കി ഒന്ന് രോഗബാധിത പ്രദേശങ്ങളിൽപ്പെടുന്നുണ്ടോയെന്ന് കണ്ടെത്തുന്നു.
കൊറോണ കവാച്ച് ( Corona Kavach )  എന്ന് വിളിക്കപ്പെടുന്ന അപ്ലിക്കേഷന്റെ അപ്‌ഡേറ്റുചെയ്‌ത പതിപ്പാണ് ഇത്.
ആരോഗ്യ സേതുവി ൽ, നിങ്ങളുടെ സ്റ്റാറ്റസ്, സെൽഫ് അസസ്, കോവിഡ് -19 അപ്‌ഡേറ്റ്, ഇ-പാസ് (ഇത് ഇതുവരെ സജീവമായിട്ടില്ല) എന്നിങ്ങനെ നാല് വിഭാഗങ്ങളുണ്ട്.
ഉപയോക്താവിന് COVID-19 ലഭിക്കുന്നതിനുള്ള അപകടസാധ്യത 'നിങ്ങളുടെ സ്റ്റാറ്റസ്' പറയുന്നു. 'സ്വയം വിലയിരുത്തൽ' രോഗം ബാധിക്കാനുള്ള സാധ്യത അറിയാൻ ഉപയോക്താവിനെ അനുവദിക്കുന്നു.
COVID-19 അപ്‌ഡേറ്റ് പ്രാദേശിക, ദേശീയ COVID-19 കേസുകളെക്കുറിച്ചുള്ള അപ്‌ഡേറ്റ് നൽകുന്നു.
നിലവിൽ 11 ഭാഷകളിൽ (ഇംഗ്ലീഷ്, തമിഴ്, ഹിന്ദി, തെലുങ്ക്, കന്നഡ, മലയാളം, പഞ്ചാബി, ബംഗാളി, ഒറിയ, ഗുജറാത്തി, മറാത്തി) ആരോഗ്യ സേതു  ലഭ്യമാണ്.
കൂടാതെ കൂടുതൽ ഇന്ത്യൻ ഭാഷകളിൽ ഉടൻ ലഭ്യമാകുമെന്ന് പ്രതീക്ഷിക്കുന്നു.
ആപ്ലിക്കേഷൻ പ്രോഗ്രാമിംഗ് ഇന്റർഫേസ് ( എപിഐ ) നൽകാൻ കഴിയുന്ന ഒരു പ്ലാറ്റ്ഫോമിൽ ആപ്ലിക്കേഷൻ നിർമ്മിച്ചിരിക്കുന്നതിനാൽ മറ്റ് കമ്പ്യൂട്ടർ പ്രോഗ്രാമുകൾ, മൊബൈൽ ആപ്ലിക്കേഷനുകൾ, വെബ് സേവനങ്ങൾ എന്നിവയ്ക്ക് ആരോഗ്യ സേതുവിന്റെ സവിശേഷതകളും ഡാറ്റയും ഉപയോഗിക്കാൻ കഴിയും.
ആരോഗ്യ സേതു സമാരംഭിച്ച് മൂന്ന് ദിവസത്തിനുള്ളിൽ അഞ്ച് ദശലക്ഷം ഡൗൺ‌ലോഡുകൾ മറികടന്ന്, ഇത് ഇന്ത്യയിലെ ഏറ്റവും ജനപ്രിയ സർക്കാർ ആപ്ലിക്കേഷനുകളിലൊന്നായി മാറി ഇതും കാണുക കൊറോണ വൈറസ് രോഗം 2019 പരാമർശങ്ങൾ
ആരുഷി വധക്കേസ് ഇംഗ്ലീഷ് വിലാസം https://ml.wikipedia.org/wiki/Aarushi_Murder_Case
ഉത്തർപ്രദേശിലെ നോയിഡയിലുള്ള രാജേഷ്, നൂപുർ തൽവാർ ദമ്പതികളുടെ മകളായ 14 വയസ്സുകാരി ആരുഷി തൽവാറും, അവരുടെ വീട്ടിലെ ജോലിക്കാരനായിരുന്ന ഹേംരാജ് ബെഞ്ചാദെയും കൊല്ലപ്പെട്ടതുമായി ബന്ധപ്പെട്ട കേസാണ് ഇത്.
15 മെയ് 2008 നാണ് ഇരുവരേയും ജലായുവിഹാറിലെ വസതിയിൽ കൊല്ലപ്പെട്ട രീതിയിൽ കണ്ടത്.
വളരെധികം ജനശ്രദ്ധയാകർഷിച്ച കൊലപാതകങ്ങളായിരുന്നു ഇത്.
വിദേശ മാദ്ധ്യമങ്ങളിലുൾപ്പടെ ധാരാളം മാദ്ധ്യമ ശ്രദ്ധ ലഭിച്ച ഒരു കേസു കൂടിയായിരുന്നു ഇത്.
കോളിളക്കം സൃഷ്ടിച്ച ഈ കേസിൽ മാദ്ധ്യമങ്ങൾ വിചാരണ നടത്തുകയായിരുന്നുവെന്ന് സുപ്രീംകോടതി കേസിന്റെ വിചാരണക്കിടെ നിരീക്ഷിച്ചിരുന്നു.
ആരുഷിയുടെ കൊലപാതകത്തിനുശേഷം പോലീസ് പ്രധാനമായും സംശയിച്ചിരുന്നത് നേപ്പാൾ സ്വദേശിയായ വീട്ടുവേലക്കാരൻ ഹേംരാജിനെയായിരുന്നു.
എന്നാൽ രണ്ടു ദിവസത്തിനുശേഷം ഹേംരാജിന്റെ മൃതദേഹം തൽവാർ ദമ്പതികളുടെ  വീടിന്റെ മുകൾഭാഗത്തു നിന്നും കണ്ടെത്തി.
പോലീസ് അലക്ഷ്യമായാണ് കേസ് തുടക്കം മുതൽ കൈകാര്യം ചെയ്തിരുന്നത്.
സംഭവം സ്ഥലം വേണ്ട രീതിയിൽ മുദ്രവെച്ചു സൂക്ഷിക്കാൻ പോലീസ് തയ്യാറായിരുന്നില്ല, കൂടെ സുപ്രധാനമായ പല തെളിവുകളേയും അവർ പ്രാഥമികാന്വേഷണത്തിൽ വിട്ടുകളഞ്ഞിരുന്നു.
തൽവാർ കുടുംബത്തിലെ ഒരു മുൻ സഹായിയാരുന്ന നേപ്പാൾ സ്വദേശി വിഷ്ണു ശർമ്മയെയായിരുന്നു പോലീസ് ആദ്യമായി സംശയിച്ചത്.
എന്നാൽ കൊലപാതകത്തിൽ ആരുഷിയുടെ പിതാവ് രാജേഷിന്റെ പങ്കിനെപ്പറ്റി പോലീസിനു വിവരം ലഭിച്ചു.
ആരുഷിയും ഹേംരാജും തമ്മിലുള്ള അസാന്മാർഗിക ബന്ധം സംശയിച്ചാണ് രാജേഷ് ഇരുവരേയും കൊന്നതെന്നായിരുന്നു പോലീസ് ആദ്യം വിശ്വസിച്ചിരുന്നത്.
ആരുഷിയുടെ കൊലപാതകത്തിനു ഹേംരാജ് സാക്ഷിയായതിനാൽ ദൃക്സാക്ഷിയെ ഒഴിവാക്കാനായിരുന്നു ഹേംരാജിനേയും ഇല്ലാതാക്കിയെതെന്നായിരുന്നു പോലീസിന്റെ കണ്ടെത്തൽ.
പോലീസിന്റെ അന്വേഷണത്തിൽ അപാകത കണ്ടെത്തിയപ്പോൾ കേസ് സി.ബി.ഐ.യെ ഏൽപ്പിക്കുകയായിരുന്നു.
വേണ്ടത്ര തെളിവുകളുടെ അഭാവത്തിൽ സി.ബി.ഐ ഈ കേസന്വേഷണം അവസാനിപ്പിക്കുകയും, പകരം സി.ബി.ഐ.യുടെ തന്നെ മറ്റൊരു സംഘത്തിന് അന്വേഷണചുമതല നൽകുകയും ചെയ്തു.